PolyAgent/wiki_georgian_en_parallel_20231101 huggingface dataset:
ანდრო ჭილაია

ანდრო ჭილაია
ანდრო რომანოზის ძე ჭილაია (დ. 3 ივნისი 1903, სოფ. ნახუნავო, მარტვილის მუნიციპალიტეტი — გ. 7 მარტი, 1973) — ქართველი ლიტერატურათმცოდნე. ფილოლოგიის მეცნიერებათა დოქტორი (1965), პროფესორი (1966).
ბიოგრაფია
ანდრო რომანოზის ძე ჭილაია დაიბადა 1903 წლის 3 ივნისს მარტვილის მუნიციპალიტეტის სოფელ ნახუნავოში. დაწყებითი განათლება თავის სოფელში მიიღო. ხოლო საშუალო სკოლა დაამთავრა გეგეჭკორში. 1926 წელს მას ნიშნავენ მასწავლებლად მანგლისში. 1930 წელს, როგორც წარჩინებული მასწავლებელი, მივლინებულ იქნა თბილისში, უმაღლესი განათლების მისაღებად.
1936 წელს დაამთავრა თბილისის სახელმწიფო უნივერსიტეტის ფილოლოგიის ფაკულტეტი.
უმაღლეს სასწავლებელში სწავლის პარალელურად მუშაობდა ლექტორად, ჯერ მასწავლებელთა დახელოვნების ინსტიტუტში, ხოლო შემდეგ პუშკინის სახელობის პედაგოგიურ ინსტიტუტში. 1940 წელს დაიწყო ლექციების კურსის კითხვა თბილისის სახელმწიფო უნივერსიტეტში და სიცოცხლის ბოლომდე მუშაობდა.
1941-1945 წლების განმავლობაში ანდრო ჭილაია ხელმძღვანელობდა დაუსწრებელ სწავლებას ფილოლოგიის ფაკულტეტზე როგორც დეკანი. 1945-1950 წლებში მას ეკავა პრორექტორის თანამდებობა.
მან ლიტერატურის თეორიის მრავალი საკითხი გაარკვია ქართველ მწერალთა შემოქმედებითი პრაქტიკის მიხედვით, როგორც პედაგოგი იგი მონაწილე იყო სახელმძღვანელოთა შედგენისა. უმაღლესი და საშუალო სკოლების პროგრამების დამუშავებისა. ახალი ქართული ლიტერატურის კათედრის მიერ მომზადებული ორტომიანი სახელმძღვანელოსი.
მისი ნაშრომი გიორგი წერეთლის საზოგადოებრივი მოღვაწეობისა და მხატვრული შემოქმედების შესახებ გამოიცა ორჯერ 1964 და 1967 წლებში მნიშვნელოვანია მისი „ლიტერატურათმცოდნეობის ძირითადი ცნებები“ (1971).
ჭილაია გარდაიცვალა 1973 წ. 7 მარტს.
ლიტერატურა
ბიბლიოგრაფია
ა. ჭილაია, გიორგი წერეთელი: შემოქმედების გზა, თბ., ცოდნა, 1964
ა. ჭილაია, გიორგი წერეთელი: ცხოვრება და შემოქმედება (მე-2 შევს. გამოც.), თბ., განათლება, 1967
ა. ჭილაია, ლიტერატურისმცოდნეობის ძირითადი ცნებები, თბ., თბილ. უნ-ტის გამ-ბა, 1971
ა. ჭილაია, ლიტერატურათმცოდნეობის ცნებები, თბ., თბილ. უნ-ტის გამ-ბა, 1984
რესურსები ინტერნეტში
ანდრო ჭილაია
ქართველი ლიტერატურათმცოდნეები
დაბადებული 3 ივნისი
დაბადებული 1903
გარდაცვლილი 7 მარტი
გარდაცვლილი 1973
მარტვილის მუნიციპალიტეტში დაბადებულები
თბილისის სახელმწიფო უნივერსიტეტის კურსდამთავრებულები
ა
NBA-ის გუნდების მიმდინარე შემადგენლობები

NBA-ის გუნდების მიმდინარე შემადგენლობები
ქვემოთ მოყვანილია ამჟამინდელი გუნდების შემადგენლობები ნაციონალურ საკალათბურთო ასოციაციაში
აღმოსავლეთი კონფერენცია
აღმოსავლეთ კონფერენციაში სულ 15 გუნდია
ატლანტიკის დივიზიონი
ბოსტონ სელტიქსი
ბრუკლინ ნეტსი
ნიუ-იორკ ნიქსი
ფილადელფია სიქსერსი
ტორონტო რაპტორსი
ცენტრალური დივიზიონი
ჩიკაგო ბულზი
კლივლენდ კავალიერსი
დეტროიტ პისტონსი
ინდიანა პეისერსი
მილუოკი ბაქსი
სამხრეთ-აღმოსავლეთი
ატლანტა ჰოუქსი
შარლოტ ბობკეტსი
მაიამი ჰიტი
ორლანდო მეჯიკი
ვაშინგტონ უიზარდსი
დასავლეთ კონფერენცია
დასავლეთ კონფერენციაში სულ 15 გუნდია
სახმრეთ-დასავლეთი
დალას მევერიქსი
ჰიუსტონ როკეტსი
მემფის გრიზლი
ნიუ-ორლეან ჰორნეტსი
სან-ანტონიო სპურსი
ჩრდილო-დასავლეთი
დენვერ ნაგეტსი
მინესოტა ტიმბერვულვზი
პორტლენდ ტრეილ ბლეიზერსი
ოკლაჰომა-სიტი თანდერი
იუტა ჯაზი
წყნარი ოკეანე
გოლდენ სტეიტ უორიორსი
ლოს-ანჯელეს კლიპერსი
ლოს-ანჯელეს ლეიკერსი
ფინიქს სანსი
საკრამენტო კინგსი
რესურსები ინტერნეტში
გუნდების შემადგენლობა
ნაციონალური საკალათბურთო ასოციაცია
ბაღდადი (საეკლესიო ნივთი)

ბაღდადი (საეკლესიო ნივთი)
ბაღდადი — მეწამული ფერის, ოთხკუთხა აბრეშუმის ქსოვილის ნაჭერი, რომელიც ზიარების დროს მნათეს უჭირავს მაზიარებლის ნიკაპთან. გამოიყენება ქრისტეს წმინდა სისხლისა და წმინდა ხორცის შემთხვევით ძირს დავარდნისაგან დასაცავად. ასევე სტიქაროსნის მიერ ზიარების შემდეგ მაზიარებლის ბაგეს მოსაწმენდად.
ლიტერატურა
მართლმადიდებლის მცირე ლექსიკონი
აკაკი მეგრელიშვილი, „მწუხრისა და ცისკრის ლოცვათა და წირვის განმარტებანი“, თბ. 2003
რესურსები ინტერნეტში
საეკლესიო ტერმინთა მცირე განმარტებითი ლექსიკონი
საეკლესიო ნივთები
სარაილი (ბაშკირეთი)

სარაილი (ბაშკირეთი)
სარაილი — სოფელი რუსეთის ფედერაციაში, ბაშკირეთის რესპუბლიკის ბლაგოვარის რაიონში.
2010 წლის მონაცემებით სოფელში ცხოვრობს 264 ადამიანი. რაიონულ ცენტრ იაზიკოვოდან დაშორებულია 26 კილომეტრით. უახლოესი რკინიგზის სადგურია ბლაგოვარი, რომელიც დაშორებულია 11 კმ-ით.
2002 წლის აღწერის მიხედვით მოსახლეობის უმრავლესობას ბაშკირები შეადგენენ (95 %).
რესურსები ინტერნეტში
Совет муниципальных образований Республики Башкортостан.
სქოლიო
ბლაგოვარის რაიონის სოფლები
გამეორება

გამეორება — პოეტური მეტყველების ერთ-ერთი გამომსახველობითი საშუალება, ემოციური ზემოქმედების გაძლიერების მიზნით ენობრივი ელემენტების შეგნებული გამეორება. ლექსის სტრუქტურის მაორგანიზებელ მეტრულ-რიტმულ გამეორებათა სისტემაში შედის: ტერფი, ცეზურა, ანაკრუზა, კლაუზულა, საზომი (ტაეპი), რეფრენი (მისამღერი). ენობრივ გამეორებას მიეკუთვნება ძირითადად ბგერის გამეორება (ალიტერაცია, ასონანსი, რითმა), ძირის გამეორება (მაგ., "მზე აღარ მზეობს ჩვენთანა, დაღი არ დარობს დარულა..." შოთა რუსთაველი), სიტყვის ან სიტყვათა ჯგუფის გამეორება (მაგ., "ქარი ჰქრის, ქარი ჰქრის, ქარი ჰქრის, ფოთლები მიჰქრიან ქარდაქარ... ხეთა რიგს, ხეთა ჯარს რკალად ხრის, სადა ხარ, სადა ხარ, სადა ხარ?..." გ. ტაბიძე).
გამეორება ხშირია ხალხურ სიტყვიერებაშიც, განსაკუთრებით საყმაწვილო ზღაპრებსა და ლექსებში (მაგ., "რწყილი და ჭიანჭველა", "გვრიტი", "თხამ ვენახი შეჭამა"), სადაც სტილისტიკური გამომსახველობის გარდა იგი ემსახურება ბავშვის მეტყველებისა და მეხშირების განვითარებას. გასამეორებელი ტექსტი აქ თანდათან რთულდება.
ლიტერატურა
ლიტერატურული ტერმინები
პოეზია
ჯოვანა ანტონელი

ჯოვანა ანტონელი (დ. 18 მარტი, 1976, რიო-დე-ჟანეირო) — ბრაზილიელი მსახიობი, ტელეწამყვანი და პროდიუსერი.
ჯოვანას მამა ოპერის მომღერალი იყო დედა — ბალერინა. ჰყავს უფროსი ძმა ლეონარდო, რომელიც ადვოკატია. ჯოვანამ თავისი კარიერა დაიწყო 14 წლის ასაკში, მან მონაწილეობა მიიღო საბავშვო გადაცემა „რედე მანჩეტეში“, როგორც წმაყვანის თანაშემწემ. მისი პირველი ეპიზოდური როლი იყო სერიალ „ტროპიკელ ქალში“ . მას შემდეგ ჰქონდა არაერთი როლებიც, მაგრამ პოპულარობა 2000 წელს „ოჯახურ ურთიერთობებში“ შესრულებულმა მეძავმა კაპიტუმ მოუტანა. ამას მოყვა სერიალი კლონი 2001 წელს, რომელმაც ჯოვანა მეგავარსკვლავად აქცია. 2000 წელს ის პირველად ასრულებს უარყოფით პერსონაჟს სერიალ „ცოდვის ფერში“. მისი ბოლო ნამუშევარია, მანუელ კარლუშის „დატკბი ცხოვრებით“.
მისი პირველი ქმარი ბიზნესმენი რიკარდო მედინა იყო, რომელსა ჯოვანა პატარაობიდან იცნობდა. ისინი 1997 წელს დაქორწინდნენ და 2001 წელს დაშორდნენ. კაცი რომლის გამოც რიკარდოს დაშორდა იყო მურილუ ბენისიუ, ისინი სერიალ კლონის გადაღებებზე შეხვდნენ და თავიანთი ულამაზესი სიყვარული ტელეეკრანიდან რეალობაში გადაიტანეს. 2005 წელს მათ შვილი პიეტრო შეეძინათ. მაგრამ, მალევე, მათი ლამაზი სიყვარულის ისტორიაც დამთავრდა. 2007 წელს ჯოვანა ამერიკელ ბიზნესმენს გაყვა ცოლად. ისინი ამერიკაში აპირებდნენ ცხოვრებას, მაგრამ მურილუმ სასამართლოში იჩივლა, რადგანაც არ უნდოდა, რომ თავის შვილს საზღვარგარეთ ეცხოვრა მისგან შორს. ეს ამბავი კი იმით დამთავრდა, რომ ქორწინებიდან ოთხი თვის შემდეგ ჯოვანა ქმარს დაშორდა. 2010 წელს კი რეჟისორ ლეონარდო ნოგუერასგან, ტყუპები სოფია და ანტონია შეეძინა.
რესურსები ინტერნეტში
Giovanna Antonelli's Biography at IMDb
O Clone
Giovanna Antonelli at the Internet Movie Database
ბრაზილიელი მსახიობები
დაბადებული 1976
დაბადებული 18 მარტი
კახისის ტბა

კახისის ტბა — ტბა საქართველოში, სამცხე-ჯავახეთის მხარის ბორჯომის მუნიციპალიტეტში. მდებარეობს თრიალეთის ქედის დასავლეთ კალთაზე, მდინარეების ჭობისხევისა და დვირულის (მტკვრის მარჯვენა შენაკადები) წყალგამყოფ შტოქედზე, ზღვის დონიდან 1752 მ. ფართობი 0,05 კმ², მაქსიმალური სიღრმე 10 მ. ტბის ქვაბული წარმოქმნილია სუფოზიის შედეგად. საზრდოობს თოვლის, წვიმისა და მიწისქვეშა სადინარით. ტბის მიდამოებში ნაძვნარია.
სქოლიო
სამცხე-ჯავახეთის მხარის ტბები
დოქტორი ვინ (1996 წლის ფილმი)

დოქტორი ვინ (1996 წლის ფილმი)
დოქტორი ვინ — ბრიტანულ-კანადურ-ამერიკული ფილმი, რომელიც წარმოადგენს სამეცნიერო ფანტასტიკური სატელევიზიო სერიალის Doctor Who-ს გაგრძელებას. ფილმი არის ტელეკომპანიების BBC Worldwide, Universal Studios, 20th Century Fox და Fox-ის ერთობლივი ნამუშევარი, რომლის პრემიერაც 1996 წლის 12 მაისს იყო კანადურ ტელეარხ CITV-DT-ზე (ედმონტონი, ალბერტა). 2 დღის შემდეგ აშშ-ში გაუშვეს Fox-ზე, 15 დღის შემდეგ კი გაერთიანებულ სამეფოში - BBC One-ზე. ასევე გავიდა რამდენიმე ქვეყნის კინოთეატრებშიც შეზღუდული დროით.
რესურსები ინტერნეტში
Doctor Who (1996) ტარდისის ვიკიაზე
The TV movie BBC Online-ზე
Doctor Who (1996) დროის მოკლე ისტორიაზე
ტექსტი Doctor Who (1996) Doctor Who-ს სახელმძღვანელოზე
რეცენზიები
Doctor Who-ს განხილვა, pagefillers.com
Doctor Who: მტერი შიგნიდან, whoniverse.org
სქოლიო
Doctor Who
1996 წლის ფილმები
ინგლისურენოვანი ფილმები
სამეცნიერო ფანტასტიკური ფილმები
Doctor Who
რუსეთის კოშკი

რუსეთის კოშკი (რუს.: Башня Россия) — ზემაღალი ცათამბჯენის პროექტი მოსკოვის საერთაშორისო ბიზნეს ცენტრში. მშენებლობა დაიწყო 2007 წლის სექტემბერში და გეგმით 2012 წელს უნდა დასრულებულიყო. შენობის სიმაღლე 612,2 მეტრი, შენობა კი ევროპაში ყველაზე მაღალი და მსოფლიოში მეორე შენობა უნდა ყოფილიყო ბურჯ დუბაის შემდეგ. მშენებლობა 2008 წლის კრიზისის გამო შეჩერდა.
კონსტრუქციის საერთო ფართი 529.000 მ² იყო, რომლის 38% მიწის ქვეშ უნდა მოქცეულიყო. კოშკს 118 სართული, 101 ლიფტი და მიწისქვეშა ავტოსადგომი ექნებოდა 3.680 ავტომანქანისთვის. კომერციული საცალო მაღაზიები განლაგდება შენობის პირველ სართულებზე იყო დაგეგმილი. შენობის მაქსიმალურ ტევადობად 30.000 ადამიანი მოიაზრებოდა.
თავდაპირველად, 1994 წელს, რუსეთის კოშკი მოსკოვის საერთაშორისო ბიზნეს ცენტრის მეორე და მესამე ნაკვეთებზე იყო გათვლილი და მსოფლიოში უმაღლესი შენობა უნდა გამხდარიყო 648 მ სიმაღლით და 125 სართულით. შენობის ადრეული პროექტი მოამზადა არქიტექტურულმა კომპანიამ ჩიკაგოდან "Skidmore, Owings and Merrill". შენობის აგება შემდეგ მე-14 ნაკვეთზე გადაწყდა. 2003 წელს განახლებული პროექტი დამტკიცდა, რომელიც უკვე კომპანიას "ფოსტერი და პარტნიორები" ეკუთვნის და იგი მე-17 და მე-18 ნაკვეთებზე გადაიტანეს. 2004 წლის იანვარში პროექტის მთავარი ინვესტორი მოსკოვის დეველოპერული კომპანია გახდა, რომელმაც ამ სამუშაოებში $2 მილიარდი უნდა დახარჯოს.
2007 წლის 18 სექტემბერს საზეიმოდ შედგა შენობის საძირკვლის ჩაყრის ცერემონია.
რესურსები ინტერნეტში
კოშკის "რუსეთის" ფორუმ-საიტი.
ფოსტერი და პარტნიორების ოფიციალური საიტი
სქოლიო
მოსკოვის შენობა-ნაგებობები
მსოფლიოს უმაღლესი ნაგებობები
ნორმან ფოსტერის პროექტები
რუსეთის ცათამბჯენები
Lasioglossum breviventre

Lasioglossum breviventre — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 1853 წელს.
იხილეთ აგრეთვე
Lasioglossum-ის სახეობების სია
სქოლიო
breviventre
აკაკი ბაინდურაშვილი

აკაკი ბაინდურაშვილი
აკაკი გიორგის ძე ბაინდურაშვილი (დ. 10 თებერვალი, 1924, კასპი — გ. 2003) — ქართველი ფსიქოლოგი. ფსიქოლოგიის მეცნიერებათა დოქტორი (1968), პროფესორი (1970).
ბიოგრაფია
1951 წელს დაამთავრა თბილისის სახელმწიფო უნივერსიტეტის ფილოსოფიის ფაკულტეტი. იყო დიმიტრი უზნაძის სახელობის ფსიქოლოგიის ინსტიტუტის მეცნიერ-მუშაკი (1954-1960), თსუ-ის დოცენტი (1960-1968), თსუ-ის ასაკობრივი და პედაგოგიური ფსიქოლოგიის კათედრის გამგე (1980-იდან). კვლევით მუშაობას ეწევა ზოგად, საინჟინრო, შემოქმედების, ასაკობრივ და პედაგოგიურ ფსიქოლოგიაში. მრავალმხრივ დაამუშავა სახელდების პრობლემა, მისი ზოგადფსიქოლოგიური და საინჟინრო ფსიქოლოგიური ასპექტები, შეიმუშავა მეტყველებითი ნიშნის ფსიქოლოგიური თეორია. ყველა საკავშირო ფსიქოლოგთა ყრილობისა და მრავალი საკავშირო კონფერენციის, ფსიქოლოგთა XIX, XXI და XXII საერთაშორისო კონგრესების მონაწილე. ბაინდურაშვილის მონოგრაფიამ "სახელდების ექსპერიმენტული ფსიქოლოგია" მიიღო თსუ-ის პირველი პრემია (1971).
ლიტერატურა
რესურსები ინტერნეტში
ქართველი ფსიქოლოგები
დაბადებული 10 თებერვალი
დაბადებული 1924
გარდაცვლილი 2003
კასპში დაბადებულები
თბილისის სახელმწიფო უნივერსიტეტის კურსდამთავრებულები
ა
Camponotus macilentus macilentus

Camponotus macilentus macilentus — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Camponotus-ს გვარიდან.
სქოლიო
Camponotus
ბუენა-ფეს კანტონი

ბუენა-ფეს კანტონი — კანტონი ეკვადორში, ლოს-რიოსის პროვინციაში. ადმინისტრაციული ცენტრია ქალაქი ბუენა-ფე. 2001 წლის აღწერის მონაცემებით მოსახლეობა 47 361 ადამიანს შეადგენდა.
სქოლიო
ლოს-რიოსის პროვინციის კანტონები
დელოვოი-ცენტრი (მოსკოვის მეტრო, დიდი წრიული ხაზი)

დელოვოი-ცენტრი (მოსკოვის მეტრო, დიდი წრიული ხაზი)
დელოვოი-ცენტრი — მოსკოვის მეტროპოლიტენის სადგური. მდებარეობს დიდ წრიულ ხაზზე და შედგება 1 კუნძულოვანი ბაქნისაგან. სადგური გაიხსნა 2018 წელს.
რესურსები ინტერნეტში
მოსკოვის მეტროპოლიტენის საიტი
მოსკოვის მეტროსადგურები
უასკოს პროვინცია

უასკოს პროვინცია
უასკო — პროვინცია ჩილეში, შედის ატაკამის რეგიონის შემადგენლობაში. ადმინისტრაციული ცენტრი ქალაქი ვალიენარი. პროვინცია მოიცავს 4 კომუნას.
რესურსები ინტერნეტში
ოფიციალური საიტი
სტატისტიკის ეროვნული ინსტიტუტი
ატაკამის რეგიონის პროვინციები
სამხრეთ ამერიკის საფეხბურთო ჩემპიონატი 1916

სამხრეთ ამერიკის საფეხბურთო ჩემპიონატი 1916 — ამერიკის საფეხბურთო თასის პირველი გათამაშება. ჩატარდა არგენტინის დედაქალაქ ბუენოს-აირესში (ბოლო მატჩის გარდა) 1916 წლის 2-19 ივლისს. ტურნირის გამარჯვებული გახდა ურგვაის ეროვნული ნაკრები.
მონაწილეები
ფორმატი
ტურნირი შედგებოდა ჯგუფური ეტაპისგან. ჯგუფში 4 გუნდი იყო, რომლებსაც ერთმანეთთან თითო მატჩი უნდა ეთამაშათ. გამარჯვებისთვის გუნდი იღებდა 2 ქულას, ფრისთვის -1, ხოლო წაგებისთვის-არცერთს. ჩემპიონატი მეტად თავისებური სათამაშო გრაფიკით ჩატარდა. თავდაპირველად თავისი სამი მატჩი ჩილემ ითამაშა, შემდეგ კი ურუგვაის და არგენტინის ნაკრებებს ბრაზილია შეერკინა. საბოლოო ჯამში, ტურნირის უკანასკნელმა მატჩმა არგენტინისა და ურგვაის შორის გადამწყვეტი მნიშვნელობა შეიძინა, რადგან სწორედ ეს გუნდები იბრძოდნენ ჩემპიონობისთვის. ჩემპიონატის ორგანიზატორებმა გამარჯვებულის თასით დაჯილდოების საპატიო ცერემონიალი არ გაითვალისწინეს, რის გამოც კონტინენტის უპირველესი საფეხბურთო სანაკრებო შეჯიბრების გამარჯვებული ნაკრებისთვის გადასაცემი თასი მხოლოდ მომდევნო ტურნირის სტარტის წინ დაამზადეს.
თამაშები
სატურნირო ცხრილი
სქოლიო
1916 წელი ფეხბურთში
მუგუძირხვა

მუგუძირხვა — სოფელი საქართველოში, აფხაზეთის ავტონომიურ რესპუბლიკის გუდაუთის მუნიციპალიტეტში, აფხაზეთის მთისწინეთში, მიუსერის მაღლობზე. თემის ცენტრი (სოფლები:ამბარა, არაშახუ, აფცხვა, გუგუნირხვა, ონდანირხვა, პაპწვა). ზღვის დონიდან 100 მ, გუდაუთიდან 18 კმ. 2008 წლიდან ოკუპირებულია რუსეთის ფედერაციის მიერ.სოფელში აღმოჩენილია შუა ბრინჯაოს ხანის ორმოსამარხი.
ლიტერატურა
სქოლიო
მუგუძირხვის თემის სოფლები
Lasioglossum strictifrons

Lasioglossum strictifrons — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 1895 წელს.
იხილეთ აგრეთვე
Lasioglossum-ის სახეობების სია
სქოლიო
strictifrons
Maragusan

Maragusan, officially the Municipality of Maragusan, is a 1st class municipality in the province of Davao de Oro, Philippines. According to the 2020 census, it has a population of 64,412 people.
History
The area in what is now Maragusan is a valley that in the past were inhabited solely by native Mansakan people who made their living by engaging in slash-and-burn agricultural practices. They identified themselves as “Man-Agusan” which means those living on the banks of the Agusan River which had its source within the boundaries of the present municipality.
The area which is now Maragusan was made part of the municipality of Doña Alicia which was created in May 28, 1953 by virtue of Executive Order No. 596 of Pres. Elpidio Quirino, which was renamed Mabini a year later. By the time the town was created with which the area became part of, the valley remained undiscovered by settlers until in 1955 a pilot and a rancher from Lake Leonard discovered it by accident while travelling off-course. This triggered the creation of an agricultural settlement located in the Aguakan Springs which is now the location of the town center. The name of the settlement gradually became "Maragusan" which is a corruption of the “Man-Agusan” which was how the Mansakan natives of the area referred to themselves.
Maragusan eventually became a barangay of Mabini of in 1962. But while it grew as an agricultural settlement located in a valley, it had no direct route to Mabini's town center or government facilities. Hence, as early as 1972, locals have been clamoring for the establishment of a municipality in the area. A proposal to name it "San Mariano" was made, named after Mariano Marcos who is the father of Pres. Ferdinand Marcos who governed the Philippines during this time, to expedite its creation. Finally, on November 25, 1977, the municipality of San Mariano was created under Presidential Decree No. 1247 signed by Pres. Marcos himself, with the barangay of Maragusan made as seat of local government. After the ouster of Marcos in 1986, the municipality of San Mariano was officially renamed Maragusan in October 12, 1988.
Geography
Barangays
Maragusan is politically subdivided into 24 barangays. Each barangay consists of puroks while some have sitios.
Bagong Silang
Mapawa
Maragusan (Poblacion)
New Albay
Tupaz
Bahi
Cambagang
Coronobe
Katipunan
Lahi
Langgawisan
Mabugnao
Magcagong
Mahayahay
Mauswagon
New Katipunan
New Manay
New Panay
Paloc
Pamintaran
Parasanon
Talian
Tandik
Tigbao
Climate
Demographics
In the 2020 census, the population of Maragusan was 64,412 people, with a density of . It ranks 3rd most populated municipality in the first district of Davao de Oro.
Economy
See also
List of renamed cities and municipalities in the Philippines
References
External links
Maragusan Profile at the DTI Cities and Municipalities Competitive Index
[ Philippine Standard Geographic Code]
Philippine Census Information
Municipalities of Davao de Oro
ბირინჯი-ყარადამირჩი

ბირინჯი-ყარადამირჩი — სოფელი აზერბაიჯანში, ბარდის რაიონში. მოსახლეობის რაოდენობა — 1 865 კაცი.
რესურსები ინტერნეტში
ბარდის რაიონის სოფლები
ტუია

ტუია — წიწვოვან მცენარეთა გვარი კვიპაროზისებრთა ოჯახისა. მარადმწვანე ხეები და ბუჩქებია. მათი სიმაღლე 20—60 მ აღწევს. აქვთ ბრტყელი ყლორტები, ქერქლისებრი მოპირისპირედ განლაგებული წიწვები, პატარა და მოგრძო გირჩა.
გვარი შეიცავს 5 სახეობას, რომლებიც ბუნებრივად არიან გავრცელებულ ჩრდილოეთ ამერიკასა და აღმოსავლეთ აზიის სუბტროპიკული ზომიერი ჰავის სარტყლებში. ბიოტას სამშობლოდ ითვლება ჩინეთი და კორეა.
კავკასიაში (მათ შორის საქართველოში) მწვანე მშენებლობაში იყენებენ ინტროდუცირებულ 3 სახეობას, რომლებიც მაღალდეკორატიულობითა და გვალვაგამძლეობით გამოირჩევა. ტუიას მერქანი რბილია, ხმარობენ ქაღალდის მრეწველობაში. ტუია გვალვაგამძლეა. კარგად იტანს სხვლას.
გალერეა
ლიტერატურა
კვიპაროზისებრნი
იყალთოს წმინდა ელიას ეკლესიები

იყალთოს წმინდა ელიას ეკლესიები — არქიტექტურული ძეგლი, მდებარეობს სოფელ იყალთოს სამხრეთით, დაახლოებით 3 კილომეტრზე. ტყეში, ორივე ეკლესია დარბაზულია, დგას სხვადასხვა სიმაღლეზე, ერთმანეთისგან ორასიოდე მეტრზე. თარიღდება გვიანადელი შუა საუკუნეებით.
ქვედა ეკლესია ნაგებია სხვადასხვა ზომის, ნატეხი ქვით კირის ხსნარზე. ძლიერ დაზიანებულია. შემორჩენილია მხოლოდ აფსიდა და დასავლეთ კედელი. აფსიდა გეგმით ნახევარწრიულია. მის ცენტრში გაჭრილია სწორკუთხა სარკმელი. რასაც ზედა ნაწილი მორღვეული აქვს. ეკლესიას სამხრეთიდან ჰქონდა მინაშენი.
ძეგლის სამხრეთით, შედარებით მაღალ ადგილზე, დგას მეორე ეგრეთ წოდებული ზედა ეკლესია. ეს შენობაც ნანგრევებადაა ქცეული შემორჩენილია: აფსიდი და გრძივი კედლები. დასავლეთ კედელი მიწის პირამდეა დანგრეული.
ეკლესიის შემორჩენილი კედლები ნაგებია მოზრდილი, არაწესიერი ფორმის ქვიშაქვითა და კირის ხსნარით. წყობაში გამოვყენებულია მცირე ზომის, ნატეხი ქვაც. აღმოსავლეთით, ნახევარწრიული აფსიდის ცენტრში თარაზულად გადახურული სარკმელია, რის სამხრეთ წირთხლზე მოხატულობის კვალია. აფსიდის ჩრდილოეთ
კიდეში ვიწრო პილასტრია, რითიც აფსიდს ჩრდილოეთ კედლისგან გამოყოფს.
ლიტერატურა
თელავის მუნიციპალიტეტის ტაძრები
იუნესკოს მსოფლიო მემკვიდრეობის ძეგლები ესპანეთში

იუნესკოს მსოფლიო მემკვიდრეობის ძეგლები ესპანეთში
იუნესკოს მსოფლიო კულტურული მემკვიდრეობის ძეგლები ესპანეთში — ესპანეთის ტერიტორიაზე არსებული განსაკუთრებული ისტორიული, კულტურული ან ეკოლოგიური მნიშვნელობის მქონე ბუნებრივი ან ხელქმნილი ობიექტები, რომელთაც პრიორიტეტი მიენიჭათ დაცვასა და პოპულარიზაციაში. 1972 წელს გაერთიანებული ერების განათლების, მეცნიერებისა და კულტურის ორგანიზაციამ მიიღო მსოფლიო კულტურული და ბუნებრივი მემკვიდრეობის დაცვის დეკლარაცია (ძალაში 1975 წელს შევიდა), რომელსაც ესპანეთი 1982 წლის 4 მაისს შეუერთდა. ესპანეთის კულტურა გამორჩეულად მრავალფეროვანია — იგი მოიცავს კელტური, იბერიული, რომაული, მაჰმადიანური და ქრისტიანული კულტურების ელემენტებს. 2018 წლის მონაცემებით ესპანეთში იუნესკოს მსოფლიო კულტურული მემკვიდრეობის 49 ძეგლია და იგი იტალიის და ჩინეთისა და გერმანიის შემდეგ მეოთხე ქვეყანაა კულტურული მემკვიდრეობის ძეგლების რაოდენობის მიხედვით. 1984 წელს, პირველად მას შემდეგ, რაც ესპანეთი მიუერთდა დეკლარაციას, მსოფლიო კულტურული მემკვიდრეობის ძეგლებს შეუერთდა 5 ესპანური ძეგლი:
ალჰამბრა და ხენერალიფე გრანადაში.
ბურგოსის კათედრალი,
კორდობა,
ესკორიალი,
ანტონიო გაუდის ქმნილებები.
იუნესკოს მსოფლიო კულტურული მემკვიდრეობის ძეგლების სიაში მსოფლიოს მასშტაბით 1120 ძეგლია შეტანილი, მათ შორის 4,3 % ესპანეთის წილია.
აქედან:
43 კულტურული ობიექტია
4 ბუნების ობიექტია (გარახონაის ეროვნული პარკი, დონიანას ეროვნული პარკი და ტეიდეს ეროვნული პარკი, კარპატების წიფლის პირველყოფილი ტყეები)
2 შერეული ტიპის ობიექტია (იბიცა და მონტე-პერდიდოს ეროვნული პარკი)
ცხრილი
ცხრილში შეტანილია ძეგლები, იუნესკოს მიერ მსოფლიო კულტურული მემკვიდრეობის სიაში დამატების თარიღის მიხედვით.
ობიექტების გეოგრაფიული მდებარეობა
რესურსები ინტერნეტში
იუნესკოს ოფიციალური საიტი. ესპანეთის კულტურული მემკვიდრეობის ძეგლების სია
ესპანეთის კულტურული მემკვიდრეობის ძეგლების საიტების კატალოგი
Comisión Nacional Española de Cooperación con la UNESCO
ესპანეთი
A Beggar on a Beach of Gold

A Beggar on a Beach of Gold — ჯგუფის Mike + The Mechanics სიმღერა და სინგლი. გამოიცა 1995 წელს. შეტანილია ალბომშიBeggar on a Beach of Gold.
სიმღერების სია
A Beggar On A Beach Of Gold - 4:33
Boy At The Front - 4:03
Little Boy - 4:49
A Beggar On A Beach Of Gold (აკუსტიკური ვერსია) - 4:00
რესურსები ინტერნეტში
ინფორმაცია Discogs-ზე
1995 წლის სიმღერები
1995 წლის სინგლები
Mike + The Mechanics-ის სიმღერები
უარის პროვინცია

უარის პროვინცია
უარი — ანკაშის რეგიონის პროვინცია პერუში. პროვინციის დედაქალაქია უარი. პროვინციის ფართობი შეადგენს 2 771,9 კმ²-ს, მოსახლეობა — 59 301 ადამიანს.
პროვინცია იყოფა თექვსმეტ რაიონად.
იხილეთ აგრეთვე
პერუს პროვინციები
რესურსები ინტერნეტში
Official web site of the Huari Province
ანკაშის რეგიონის პროვინციები